
Buletin Informativ – 01.06.2010 – Competiția tinerilor pompieri
În perioada 27-28 mai, la Școala Generală nr.2 Titu-Târg din orașul Titu s-a desfăşurat faza judeţeană a concursului cercurilor tehnico-aplicative de elevi „Prietenii pompierilor”, competiţia fiind organizată de Inspectoratul Şcolar Judeţean în colaborare cu Inspectoratul pentru Situaţii de Urgenţă “Basarab I“ Dâmbovița. 


La competiție au participat 5(cinci) echipaje de fete și 4(patru) echipaje de băieți, fiecare echipaj fiind format din 10 elevi (un comandant, opt concurenţi și o rezervă). Vârsta minimă pentru participare a fost de 10 ani şi maximă de 15 ani, împliniţi în anul calendaristic desfăşurării concursului. 

Concursul a constat în trei probe: una teoretică (desfăşurată pe baza unui chestionar tip grilă ce a cuprins 10 întrebări) și două practice ("Pista de îndemânare peste obstacole" și "Ștafeta de 400 de metri cu obstacole"). 

Calendarul competiției a fost următorul:
- joi 27 mai s-a desfășurat concursul cu echipajele de fete de la Şcoala Generală  Buciumeni, Şcoala Generală nr.2 Titu-Tîrg, Şcoala ,,Coresi” Târgoviște, Școala nr.1 Moreni și Şcoala Generală Cândeşti, în urma desfășurării probelor clasamentul general fiind următorul:

· Locul I - Şcoala Generală  Buciumeni 

· Locul II - Şcoala Generală nr.2 Titu -Tîrg  

· Locul III - Şcoala ,,Coresi” Târgoviște
- vineri 28 mai s-a desfășurat concursul cu echipajele de băieți de la Şcoala ,,Pictor Nicolae Grigorescu” Titu, Şcoala ,,Mihai Viteazul” Pucioasa, Şcoala Generală Ghirdoveni, Şcoala Generală Gemenea, clasamentul general în urma desfășurării probelor fiind următorul: 
· Locul I - Şcoala ,,Pictor Nicolae Grigorescu”                    Titu

· Locul II - Şcoala ,,Mihai Viteazul” Pucioasa

· Locul III - Şcoala Generală  Ghirdoveni

Această competiție are un caracter educativ, tehnico-aplicativ şi sportiv în domeniul apărării împotriva incendiilor, scopul competiţiei fiind acela de a dezvolta la elevi capacităţile de înţelegere şi de apreciere a pericolelor generate de situaţiile de urgenţă pentru viaţă şi mediu, urmărind formarea şi dezvoltarea în rândul acestora a unor trăsături moral-volitive: iniţiativa, spiritul de echipă, curajul, dârzenia, hotărârea, perseverenţa, cinstea, corectitudinea şi disciplina.

